Speurder vas na hy glo man aanrand | Maroela Media
Moses Dlamini, woordvoerder van die Onafhanklike polisie-ondersoekdirektoraat (Opod), sê die speurder het glo op 21 Februarie ŉ verdagte in hegtenis probeer neem in Kwanonqaba naby Mosselbaai. Die verdagte het die konstabel met ŉ mes gesteek voor hy gevlug het. Die beampte het hulp ontbied en die verdagte agternagesit. Die konstabel het die verdagte glo aangerand nadat hy hom opgespoor het. “Die verdagte is na die misdaadintelligensie-afdeling se kantore in Kwanonqaba gevat waar die terreinopsigter hom glo ook aangerand het.” Dlamini sê die verdagte se kop is glo teen ŉ muur geslaan. Hy is per ambulans na ŉ hospitaal geneem. Die verdagte het brein-, kop- en rugbeserings opgedoen en is in ŉ koma. Die konstabel en die terreinopsigter sal na verwagting Woensdag in die Mosselbaai-landdroshof verskyn op aanklag van poging tot moord.
Geen verlies vir die samelewing as die verdagte dit nie maak nie.
Verdagte, wat was jou intensie toe jy messteek ? Om te moor. Kry vir jou.
Is dit nie ironies, die speurder word gesteek met ‘n mes, verdedig homself, en gaan seker nog aangekla word van moord ook indien die verdagte doodgaan. Die regstelsel faal die mens in soveel opsigte.